Δημήτριος Τσούμπας

Ο Δημήτριος Τσούμπας του Αντωνίου  (1907 - 9 Νοεμβρίου 1975) ήταν Έλληνας τραπεζικός και πολιτικός. Υπηρέτησε ως μέλος του ελληνικού Κοινοβουλίου.

 Βουλευτής 
Γεννήθηκε στη Σαλμώνη Ηλείας το 1907 και σπούδασε Οικονομικές και Πολιτικές Επιστήμες στην Αθήνα."Δημήτριος Αντ. Τσούμπας", Νεκρολογία στην εφημερίδα "Η Βραδυνή", 10 Νοεμβρίου 1975,  σελ. 15. Δραστηριοποιήθηκε στα τοπικά θέματα αρθρογραφώντας στην εφημερίδα "Ηλειακή Ηχώ".

Εργάστηκε ως τραπεζικός υπάλληλος και ήταν διευθυντής του τοπικού γραφείου της ΕΡΕ στον νομό. Ο Τσούμπας εξελέγη βουλευτής Ηλείας στις εκλογές του 1950 με το Μέτωπο Εθνικής Αναδημιουργίας. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 100, αρ. 1214). Ήταν υποψήφιος με την ΕΡΕ στις εκλογές του 1956 αλλά δεν εξελέγη βουλευτής στην Ηλεία"Ποιοι εκλέγονται βουλευταί βάσει των σταυρών", Ελευθερία, 22 Φεβρουαρίου 1956, σελ. 6. Ήταν ξανά υποψήφιος στις εκλογές του 1958 και πήρε 3.024 σταυρούς στην Ηλεία εφ. Ελευθερία, 14 Μαΐου 1958, σελ. 6. 

Πέθανε αιφνιδίως (από καρδιακή προσβολή) το Νοέμβριο του 1975."Πέθανε ξαφνικά πρώην βουλευτής", Μακεδονία, φύλλο 11 Νοεμβρίου 1975,  σελ.11 Κηδεύτηκε από τον ιερό ναό του Αγίου Ισιδώρου του Β΄ Νεκροταφείου Πατησίων.

Κατέλιπε τη σύζυγό του, τη δασκάλα Ασημίνα Τσόπελα και δύο παιδιά.

 Παραπομπές 

Κατηγορία:Βουλευτές Ηλείας
Κατηγορία:Βουλευτές εκλεγμένοι με το Μέτωπο Εθνικής Αναδημιουργίας